Det olympiske flyktninglaget under OL

Det olympiske flyktninglaget er et lag av idrettsutøvere på flukt fra sine hjemland som Den internasjonale olympiske komité (IOK) organiserer og har godkjent for deltakelse i Sommer-OL 2016 i Rio de Janeiro, Sommer-OL 2020 i Tokyo og Sommer-OL 2024 i Paris.

I mars 2016 erklærte presidenten i IOK, Thomas Bach, at IOK skulle velge fem til ti flyktninger for å delta i OL i Rio. Dette i kontekst av den verdensomspennende flyktningkrisen, og hvor den europeiske migrasjonskrisen var en prominent del. Ti utøvere ble valgt til det olympiske flyktninglaget. Disse var flyktninger fra Etiopia, Den demokratiske republikken Kongo, Syria og Sør-Sudan. 

På tilsvarende grunnlag ble 29 utøvere fra Syria, Republikken Kongo, Den demokratiske republikken Kongo, Sudan, Sør-Sudan, Eritrea, Iran, Venezuela, Afghanistan og Kamerun valgt ut for å delta i OL i Tokyo. 

Laget deltar under det olympiske flagg og fikk først landskoden ROA, men før OL i 2016 ble denne endret til ROT. Før Sommer-OL 2020 ble landskoden endret til EOR.

Medaljeoversikter

 55px|left|Det olympiske flyktninglaget 75px|right|De olympiske ringene Det olympiske flyktninglagets medaljer under de olympiske sommerlekene  LekerGullSølvBronse Totalt  Rang     2016 Rio de Janeiro  0  0  0  0  – 2020 Tokyo  0  0  0  0  – 2024 Paris  0  0  1  1  84 2028 Los Angeles          2032 Brisbane         Totalt  0  0  1  1 

 Referanser 

Eksterne lenker
 Det olympiske flyktninglagets OL-statistikk på Olympedia.org